text: Husk at afise ruderne i din bil
  18 januar 2016 kl. 06.17
  En kvinde blev sent søndag aften sigtet for at køre i bil, fordi ruderne var isede til. 
  Det er ikke kun det glatte føre, bilister skal være opmærksomme på, når temperaturerne kommer under frysepunktet. Bilens ruder skal bilisterne nemlig sørge for. Det fandt en kvinde fra Esbjerg ud af søndag aften.
  Den kvindelige bilist er nemlig sigtet for at køre i bil, fordi ruderne var så tilisede, at Syd- og Sønderjyllands Politi vurderede, at der var fare for færdselssikkerheden.
  Hvis man på grund af is og/eller sne ikke har frit udsyn i bilen, så venter der normalvis en bøde for forseelsen – men er tilfældet grelt nok kan bilisterne miste kørekortet.
  Det er altså ikke nok bare at skrabe et udkigshul på bilens forrud. Bilister har pligt til at fjerne is og sne på hele forruden, bagrude og sideruder, så man kan orientere sig i spejlene.
  